雜曲歌辭 行路難三首 三
作者：李白

paragraphs: 有耳莫洗潁川水，有口莫食首陽蕨。
含光混世貴無名，何用孤高比雲月。
吾觀自古賢達人，功成不退皆殞身。
子胥既棄吳江上，屈原終投湘水濱。
陸機才多豈自保，李斯稅駕苦不早。
華亭鶴唳詎可聞，上蔡蒼鷹何足道？君不見吳中張翰稱達士，秋風忽憶江東行。
且樂生前一杯酒，何須身後千載名。

标签：唐诗三百首
人生
乐府
态度